
Zobrazenie Prehľad


Prehľad dokumentu získate príkazom Prehľad (v ponuke Zobraziť).

Panel Prehľad

Panel sa otvorí automaticky v zobrazení Prehľad.  Obsahuje  nasledujúce tlačidlá:

1. Povýšiť.

2. Degradovať.

3. Degradovať na základný text.

4. Premiestniť nahor.

5. Premiestniť nadol.

6. Rozbaliť.

7. Zbaliť.

8. Zobraziť nadpis x.

9. Všetko.

10. Zobraziť iba prvý riadok.

11. Zobraziť formátovanie.

12. Zobraziť nadradený dokument.

Povýšiť

Zvýši úroveň vybraného nadpisu na ďalšiu vyššiu úroveň nadpisov.

Degradovať

Zníži úroveň vybraného nadpisu na ďalšiu nižšiu úroveň nadpisov.

Degradovať na základný text

Mení vybraný nadpis na základný text a aplikuje naň normálny štýl.

Premiestniť nahor 

Premiestni vybraný nadpis a jeho zbalené (dočasne skryté) texty nad predchádzajúci zobrazený nadpis.

Premiestniť nadol

Premiestni vybraný nadpis a jeho zbalené (dočasne skryté) texty pod predchádzajúci zobrazený nadpis.

Rozbaliť

Zobrazuje zbalené podnadpisy a text vybraného nadpisu po jednej vrstve.

Zbaliť

Skrýva podnadpisy  a text  vybraného nadpisu po jednej vrstve.

Zobraziť nadpis x 

Zobrazí prvých x úrovní nadpisov.

Všetko

Zobrazuje všetky úrovne nadpisov a základný text.

Zobraziť iba prvý riadok 

Skryje všetky riadky, okrem prvého v každom odseku základného textu v prehľade. Tri bodky ... znamenajú, že ďalšie riadky sú skryté.

Zobraziť formátovanie 

Zobrazuje alebo skrýva formátovanie znakov (napr. tučné, kurziva).

Zobraziť nadradený dokument 

Prepína späť a  medzi zobrazením prehľadu a pohľadom na nadradený dokument, taktiež  zobrazuje Nadradený dokument a panel s nástrojmi Tvorba prehľadu.

Značky u nadpisu

+ nadpis s podtextom, –  nadpis bez podtextu, ( bežný text

Presun ťahaním

Pri zbalenom texte, keď presuniete nadpis, spolu s ním sa presunú všetky nadpisy nižších úrovní a text pod nimi. Umiestnite ukazovateľ cez značku vľavo od nadpisu. Zmení sa jeho tvar. Bude vyzerať ako kompas. Klepnite a ťahajte dole alebo hore. Objaví sa veľká obojstranná šípka spolu so šedou čiarou. Ťahajte ukazovateľ tam, kde chcete presunúť. Uvolnite tlačidlo myši a dokument bude preusporiadaný.

Povyšovanie ťahaním

Zmeniť úroveň nadpisov je možné aj ťahaním. Umiestnite ukazovateľ cez značku vľavo od nadpisu. Zmení sa jeho tvar. Bude vyzerať ako kompas. Klepnite a ťahajte doprava alebo doľava. Objaví sa veľká obojstranná šípka spolu so zvislým vodíkom, ktoré indikuje aktuálnu úroveň. Ťahajte ukazovateľ na požadovanú úroveň. Uvolnite tlačidlo myši a nadpis bude  mať novú úroveň.

Zmena usporiadania tabuliek

V zobrazení prehľad je možné presúvať riadky tabuľky ich ťahaním.

Číslovanie nadpisov

Nadpisy môžete číslovať v ktoromkoľvek zobrazení, ale v zobrazení prehľadu je najlepšie vidieť ich náväznosť. Vykonajte nasledujúce kroky:

1. Zadajte príkaz Formát – Odrážky a číslovanie – Viacúrovňové.

2. Klepnite na  požadovanú vzorku číslovania.

3. Klepnite OK.

Tlač prehľadu

Tlač v zobrazení Prehľad vytlačí len tie úrovne prehľadu, ktoré vidíte na obrazovke.

